**Spoštovani!**

**Javni sklad RS za razvoj kadrov in štipendije** je 17. 2. 2012 v Uradnem listu RS št. 12/12 objavil **Javni razpis za sofinanciranje vseživljenjske karierne orientacije za delodajalce in zaposlene.**

Javni razpis in razpisna dokumentacija sta objavljena na spletni strani sklada: [**www.sklad-kadri.si**](http://www.sklad-kadri.si)

***Namen javnega razpisa*** je omogočiti karierno orientacijo zaposlenim v podjetjih s krepitvijo služb za razvoj kadrov v podjetjih ali s pomočjo mreže zunanjih izvajalcev vseživljenjske karierne orientacije (v nadaljevanju: VKO) ter na ta način zagotoviti zaposlenim večjo dostopnost do tovrstnih storitev in kakovost razvoja njihovih karier.

***Upravičen je strošek storitve VKO*** (to so storitve usposabljanja kadrov in kadrovske storitve), ki je predmet javnega razpisa in se nanaša na izvajanje aktivnosti VKO za delodajalce in zaposlene, določene v sklopih A, B in C:

* **Sklop A** – **postavljanje temeljnega kadrovskega procesa razvoja kadrov** (npr. izdelava analize stanja in opredelitev osnovne vizije podjetja, izdelava sistemizacije, izdelava kompetenčnih profilov za delovna mesta itd)
* **Sklop B** – **usposabljanje ključnega kadra, odgovornega za izvajanje nalog povezanih z razvojem kadrov, in neposredno zagotavljanje storitev, ki se nanašajo na karierno orientacijo zaposlenih** (npr. ocenjevanje zaposlenih in izdelava načrta osebnega in poklicnega razvoja zaposlenih)
* **Sklop C** – **usposabljanja na področjih motivacije, osebnega in kariernega razvoja ter pridobivanja »mehkih« kompetenc zaposlenih** (npr. timsko delo, upravljanje s časom, pridobitev veščin vodenja kariere oz. kariernega razvoja zaposlenih, itd).

***Razpoložljiva višina nepovratnih sredstev***, ki je na voljo znaša **3.030.000,00 EUR**.

Storitve VKO lahko izvajajo izključno izvajalci vseživljenjske karierne orientacije (v nadaljevanju: izvajalci VKO) s seznama, ki je vzpostavljen na podlagi Javnega razpisa za izbor izvajalcev VKO (Uradni list RS, št. 88/11). Seznam izvajalcev VKO je objavljen na spletni strani sklada: <http://www.sklad-kadri.si/>

**Rok za oddajo vloge je 16. 3. 2012.**

Prosimo vas, da o objavi razpisa obvestite vaše tudi vaše člane.

Če ste zainteresirani za podrobnejšo predstavitev Javnega razpisa za sofinanciranje vseživljenjske karierne orientacije za delodajalce in zaposlene, nas pokličite na tel.št. 01/43 41 553 in bomo skupaj organizirali informativno delavnico za vlagatelje – delodajalce.